නැගෙනහිරට දඬු දමලා මඩිත්තට ගුරුගොඩ ඔයේ පෙණවළ ඔන්න දකුණට කබරගලේ ගල බස්නාහිර අතට රඹපත කෙටුව ගල උතුරට අටුගොඩට ඓතිහාසික පෞරාණික ගම්වල සීමා දක්වා තිබුණත් ඇතැම් විට ඒවා සොයා ගැනීම අපහසුය. එහෙත් අටුගොඩ ගමෙහි සීමා පැහැදිලිව හඳුනාගත හැකිව තිබේ. අද වන විට ඇතැම් ගම් කුඩා වී ඇති අතර ඇතැම් විට අලුතෙන් ප්‍රදේශ එකතු වී ඇත. වර්තමානයේ වැදගත් වන්නේ ග්‍රාම නිලධාරි වසම මිස පැරැණි සීමා නොවේ. අටුගොඩ ශ්‍රී සුමංගල මහා විද්‍යාලය අසලින් දිවෙන අටුගොඩ - කණුහැත්තෑව මාර්ගයේ උල්වල නමැති ස්ථානයේ මඩිත්ත පිහිටා ඇත. මේ ස්ථානය ජල උල්පත් බහුල ස්ථානයකි. උල්වල යන්නෙහි තේරුමද ජල උල්පත් පිරි ස්ථානය යන්නයි. දෙපැත්තකට ජලය ගලා යන උල්වල මෙම ප්‍රදේශයේ ඇති දිය බෙත්මකි. ජල උල්පත් බහුල නිසා මෙම ස්ථානයේ ඇති කුඹුර ගැඹුරු මඩවළකි. කුඹුරේ වැඩ කරන විට ටිකෙන් ටික මඩෙහි ගිලී යන නිසා පාද රඳවා ගැනීමට ලී කොට ගිල්වා ඇත.
මඩිත්ත පිහිටා තිබෙන්නේ කොහෙද?
උල්වල